
ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Καταβολή επιδομάτων εορτών άδειας και ΑΤΑ στο Διοικητή και 
Υποδιοικητή του ΕΛ.Γ.Α.». 1 

Δημοσίευση στην Εφημερίδα της Κυβερνήσεως της από 20.4.89 
ΣΣΕ για τους όρους αμοιβής και εργασίας των εργατών και 
υπαλλήλων τσιμεντοβιομηχανίας όλης της χώρας. 2 

Δημοσίευση στην Εφημερίδα της Κυβερνήσεως της από 20.4.1989 
ΣΣΕ Ξενοδοχοϋπαλλήλων. 3 

Δημοσίευση στην Εφημερίδα της Κυβερνήσεως της από 19.4.89 
ΣΣΕ ΗΣΑΠ - Σωματείου υπαλλήλων εσωτερικών υπηρεσιών 
ΗΣΑΠ... ..'.. 4 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 2025009/2929 (1) 

Καταβολή επιδομάτων εορτών άδειας και ΑΤΑ στο Διοικητή και Υπο¬ 
διοικητή του ΕΛ.Γ.Α. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΓΕΩΡΓΙΑΣ 

Έχοντας υπόψη: 

1. Τις διατάξεις του Ν. 1558/85 «Κυβέρνηση και Κυβερνητικά Όρ¬ 
γανα». 

2. Τις διατάξεις του Ν. 1790/88 «Οργάνωση και λειτουργία του 
Οργανισμού Ελληνικών Γεωργικών Ασφαλίσεων». 

3. Την αρ. 78350/8563/21.9.88 (ΦΕΚ 726/4.10.88 τ.β’) κοινή 
απόφαση των Υφυπουργού Οικονομικών και Υπουργού Γεωργίας «Κα¬ 
θορισμός μηνιαίας αντιμισθίας Διοικητή και Υποδιοικητή του 
ΕΛ.Γ.Α.», αποφασίζουμε: 

1. Παρέχουμε στο Διοικητή και Υποδιοικητή του ΕΛ.Γ.Α 
(Κ.Ν.Π.Ι.Δ.) τα προβλεπόμενα υπό του άρθρου 13 του Ν. 1505/84 
επιδόματα εορτών Χριστουγέννων, εορτών Πάσχα και άδειας, όπως 
ισχύουν κάθε φορά για τους Γενικούς Γραμματείς των Υπουργείων. 

2. Παρέχουμε στο Διοικητή και Υποδιοικητή του ΕΛ.Γ.Α την ΑΤΑ 
από 1.1.89 σύμφωνα με τις αρ. 9019/295/25.1.82 και 8418/231/ 
25.1.84 αποφάσεις του Υπουργού Οικ/κών, καθώς και την αρ. 
2001854/110/0022/ 10.1.89 απόφαση των Υπουργών Εθνικής 
Οικονομίας και Οικ/κών. 

3. Για τα υπόλοιπα,ισχύει η αρ. 78350/8563/21.9.88 απόφασή 
μας. 


4. Η απόφαση αυτή η οποία ισχύει από τη δημοσίευση της 78350/ 
8563/ 21.9.88 απόφασης, να δημοσιευθεί στην Εφημερίδα της Κυβερ¬ 
νήσεως. 

Αθήνα, 21 Απριλίου 1989 

οι ΥΠΟΥΡΓΟΙ 

ΟΙΚΟΝΟΜΙΚΟΝ ΓΕΩΡΓΙΑΣ 

ΔΗΜ. ΤΣΟΒΟΛΑΣ ΓΙΑΝΝΗΣ ΠΟΤΤΑΚΗΣ 

.3 

-♦- 

Αριθ. 14034 (2) 

Δημοσίευση στην Εφημερίδα της Κυβερνήσεως της από 20.4.89 ΣΣΕ 

για τους όρους αμοιβής και εργασίας των εργατών και υπαλλήλων 

τσιμεντοβιομηχανίας όλης της χώρας. 

Ο ΥΦΥΠΟΥΡΓΟΣ ΕΡΓΑΣΙΑΣ 

Έχοντας υπόψη: 

1. Τις διατάξεις του Ν. 3239/55 όπως τροποποιήθηκε και συμπλη¬ 
ρώθηκε από τα Ν.Δ. 3755/57, 186/69', 1198/72 και 73/74. 

2. Την αριθμ. 98130/21.11.88 απόφαση του Πρωθυπουργού και 
του Υπουργού Εργασίας «Ανάθεση αρμοδιοτήτων Υπουργού Εργασίας 
στον Υπουργό Εργασίας», αποφασίζουμε: 

Να δημοσιευθεί στην Εφημερίδα της Κυβερνήσεως η πιό πάνω ΣΣΕ, 
η οποία μας κατατέθηκε στις 21.4.89 και συντάχθηκε το υπ’ αρ. 
78/89 πρακτικό καταθέσεως, της οποίας το περιεχόμενο έχει ως εξής: 

ΣΥΛΛΟΓΙΚΗ ΣΥΜΒΑΣΗ ΕΡΓΑΣΙΑΣ 

Σχετικά με τους όρους αμοιβής και εργασίας των εργατών και υπαλ¬ 
λήλων Τσιμεντοβιομηχανίας ολόκληρης της χώρας. 

Στην Αθήνα σήμερα στις 20 Απριλίου 1989 οι υπογράφοντες: αφενός 
Γεώργιος Βλάχος ως εκπρόσωπος του Συνδέσμου Ελληνικών Βιομηχα¬ 
νιών και αφετέρου Τάσος Μάναλης, Πρόεδρος στην Ομοσπονδία Εργα¬ 
τών Τεχνιτών και Υπαλλήλων τσιμέντου και Στ. Κάχρης, Γενικός 
Γραμματέας της ίδιας Ομοσπονδίας. 

Όλοι νόμιμα εξουσιοδοτημένοι, συμφώνησαν και αποδέχθηκαν αμοι¬ 
βαία τα εξής: 

Α. ΑΜΟΙΒΟΜΕΝΟΙ ΜΕ ΜΗΝΙΑΙΟ ΜΙΣΘΟ 


ΒΑΣΙΚΟΣ Σταθερό 

ΜΙΣΘΟΣ δραχμικό 

στις ποσό στις 

31.12.88 31.12.88 

ΕΙΔΙΚΟΤΗΤΕΣ ΠΑΡΑΓΩΓΗΣ 

1. Ψήστης 62.426 4.000 

2. Επιστάτης, Επόπτης παρα¬ 
γωγής 59.717 4.000 

3. Χειριστής εκσπαπτ. & ανυψ. 

Μηχ/των 59.574 4.000 

4. Χειριστής ηλεκτροκίνητων 

γερανών 59.574 4.000 

5. Προϊστάμενος Φορτώσεων 

58.843 

4.000 

6. Μυλωνάς 

58.843 

4.000 

7. Οδηγός 

56.794 

4.000 

8. Θερμαστής 

9. Χειριστής Πίνακα Ομοιογέ¬ 

54.439 

4.000 

νειας 

53.707 

4.000 

10. Χειριστής θραυστήρα 

11. Βοηθός Χημείου (πτυχιού- 

53.707 

4.000 

χοι και μή) 

ΕΙΔΙΚΟΤΗΤΕΣ ΣΥΝΤΗΡΗΣΗΣ 

1. Πρακτικός Μηχανικός Α' Τά¬ 

53.707 

4.000 

ξης 

66.174 

4.000 

2. Ηλεκτρολόγος Συντηρητής 

66.116 

4.000 

3. Εργοδηγός Μηχανοτεχνίτης 

65.134 

4.000 

4. Εργοδηγός Ηλεκτροτεχνίτης 

5. Πρακτικός Μηχανικός Β' Τά¬ 

64.055 

4.000 

ξης 

61.775 

4.000 

6. Αρχιτεχνίτης Μηχανοτεχνί¬ 



της 

7. Αρχιτεχνίτης Ηλεκτροτεχνί¬ 

57.572 

4.000 

της 

59.654 

4.000 

8. Αδειούχος ραδιοηλ/γος 

9. Πρακτικός Μηχανικός Γ' Τά¬ 

58.843 

4.000 

ξης 

10. Αδειούχος Ηλεκτροτεχνί¬ 

57.965 

4.000 

της 

56.936 

4.000 

11. Σχεδιαστής 

12. Ηλεκτροσυγκολλητής κάτο¬ 

55.336 

4.000 

χος άδειας Α' Τάξης 

13. Ηλεκτροσυγκολλητής κάτο¬ 

54.710 

4.000 

χος άδειας Β' Τάξης 

54.140 

4.000 

14. Αδειούχος ραδιοτεχνίτής 

53.707 

4.000 

15. Βοηθός ραδοτεχνίτης 
ΕΙΔΙΚΟΤΗΤΕΣ ΔΙΟΙΚΗΤΙΚΩΝ 
ΥΠΗΡΕΣΙΩΝ 

49.876 

4.000 

1. Λογιστής 

57.373 

4.000 

2. Αναλυτής συστημάτων 

55.377 

4.000 

3. Βοηθός Λογιστού 

51.647 

4.000 

4. Προγραμματιστής Η/Υ 

5. Υπάλληλος Γραφείων, Χειρι¬ 

51.508 

4.000 

στής Η/Υ 

51.098 

4.000 

6. Αποθηκάριος, εισπράκτορας 

7. Φύλακας, θυρωρός, κλητή¬ 

50.720 

4.000 

ρας 

Β. ΑΜΟΙΒΟΜΕΝΟΙ ΜΕ 
ΗΜΕΡΟΜΙΣΘΙΟ 

ΕΙΔΙΚΟΤΗΤΕΣ ΠΑΡΑΓΩΓΗΣ 

50.542 

4.000 

1. Βοηθός Ψήστη 

2.171 

160 

2. Βοηθός Μύλων 

3. Σακκιαστής, φορτωτής, ζυ¬ 

2.163 

160 

μωτής, ψυχραντιέρης, σιλαδόρος, 
προσωπικό εναερίων μεταφορών, 
χειριστής μηχανημάτων αυτόμα¬ 
της φόρτωσης (παλετοποίησης) γε¬ 
νικά εργάτες παραγωγής απασχο¬ 
λούμενοι σε οποιαδήποτε εργασία 


160 

παραγωγής 

4. Εξωτερικοί εργάτες(τριες) αυ¬ 

2.151 

λής 

5. Βοηθοί χειριστών μηχανημά¬ 

2.137 

160 

των 

6. Γομωτές, Πυροδότες και Μι¬ 

2.151 

160 

ναδόροι 

2.297 

160 

7. Πιστολαδόροι, Ξεκολλητές 

2.269 

160 

8. Λοιποί εργάτες λατομείου 
ΕΙΔΙΚΟΤΗΤΕΣ ΣΥΝΤΗΡΗΣΗΣ 

2.151 

160 

1. Λιπαντής 

2. Εφαρμοστές δηλ. οι απασχο¬ 
λούμενοι στην αποαυναρμολόγηση, 
επισκευή, συναρμολόγηση και δοκι¬ 
μαστική λειτουργία των μηχανη- 

2.171 

160 


μάτων Τσιμεντοποιΐας 

3. Μηχανουργοί δηλ. οι απασχο¬ 
λούμενοι στις εργαλειομηχανές, ως 

2.203 

160 

τορναδόροι, φρεζαδόροι, κλπ 

4. Λεβητοποιοί, ελασματουργοί 

2.203 

160 

& καμινευτές 

5. Εργάτες άρσης βαρών (μα- 

2.203 

160 

νουβραδόροι) 

6. Τεχνίτες Κινητών Μηχανη¬ 
μάτων, ηλεκτροτεχνίτες οχημά¬ 

2.151 

160 

των 

7. Οικοδόμοι, ξυλουργοί, υδραυ¬ 
λικοί, ελαιοχρωματιστές, θερμοδό- 

2.210 

160 

μοι 

8. Βοηθοί εφαρμοστών, μηχα- 
νουργών, λεβητοποιών, ελασμα¬ 

2.196 

160 

τουργών, καμινευτών, ηλεκτροσυ¬ 
γκολλητών οικοδόμων, ξυλουρ¬ 
γών, υδραυλικών, ελαιοχρωματι¬ 



στών 

9. Βοηθοί ηλεκτροτεχνιτών με 

2.151 

160 

άδεια βοηθού 

2.151 

160 

10. Τεχνίτες Ελαστικού 
ΕΙΔΙΚΟΤΗΤΕΣ ΔΙΟΙΚΗΤΙΚΩΝ 
ΥΠΗΡΕΣΙΩΝ 

1. Ζυγιστές Αυτοκινήτων, ελε¬ 

2.203 

160 

γκτές 

2.151 

160 

2. Καθαριστής, Καθαρίστρια 

2.136 

160 


ΔΙΕΥΚΡΙΝΙΣΕΙΣ 

Στους παραπάνω βασικούς .μισθούς και βασικά ημερομίσθια έχουν 
περιληφθεί οι ΑΤΑ μέχρι και 31.12.1988 που αντιστοιχούν σ’ αυτούς 
και σ’ αυτά. 

Το σταθερό δραχμικό ποσό διαμορφώνεται στις δρχ. 4.000 για τους 
αμειβόμενους με μηνιαίο μισθό και 160 δρχ. για τους αμειβόμενους με 
ημερομίσθιο. Οι ΑΤΑ που αντιστοιχούν στο δραχμικό ποσό μέχρι και 
31.12.88 έχουν προστεθεί στους πιο πάνω βασικούς μισθούς και βα¬ 
σικά ημερομίσθια. 

Γ. ΕΠΙΔΟΜΑΤΑ 

1. ΕΠΙΔΟΜΑ ΠΟΛΥΕΤΟΥΣ ΥΠΗΡΕΣΙΑΣ: 

Οι πιο πάνω βασικοί μισθοί και τα βασικά ημερομίσθια της συμβά- 
αεως αυτής προσαυξάνονται με επίδομα πολυετούς υπηρεσίας σε ποσο¬ 
στό 10% για καθεμία από τις τέσσερις (4) πρώτες τριετίες και από 5% 
για καθεμία από τις τρεις (3) επόμενες τριετίες. Για τις ειδικότητες της 
παραγράφου Α' σαν υπηρεσία θεωρείται: 

1) Αυτή που διανύθηκε σε μία από τις ειδικότητες αυτής. 

2) Ο χρόνος προϋπηρεσίας ως βοηθών της συγκεκριμένης ειδικότη¬ 
τας. 

3) Μέχρι δύο τριετίες σε άλλη ειδικότητα της τσιμεντοβιομηχα¬ 
νίας. 

Για τις ειδικότητες της παραγράφου Β’ ως προϋπηρεσία θεωρείται η 
πραγματική υπηρεσία σ’ οποιοδήποτε εργοδότη του Κλάδου της τσιμε¬ 
ντοβιομηχανίας. 

2. ΕΠΙΔΟΜΑ ΓΑΜΟΥ: 

Σε όλους τους έγγαμους, ανεξάρτητα αν εργάζεται ή επιδοτείται ο 
άλλος τών συζύγων, χορηγείται επίδομα γάμου 10%, υπολογιζόμενο 
στους βασικούς μισθούς - ημερομίσθια των παραγράφων Α' και Β’, προ¬ 
σαυξημένα με τυχόν επίδομα τριετιών. 

3. ΕΠΙΔΟΜΑ ΔΙΑΧΕΙΡΙΣΤΙΚΩΝ ΛΑΘΩΝ: 

. Στους ταμίες και στους κατά κύριο λόγο συναλλασσομένους με τρί¬ 
τους σε καθημερινή βάση, με τουλάχιστον 2 εκατομμύρια δρχ. μηνιαίο 
ύψος χρηματικών συναλλαγών, χορηγείται επίδομα διαχειριστικών λα¬ 
θών σε ποσοστό 5% υπολογιζόμενο στους βασικούς μισθούς - ημερομί¬ 
σθια των παραγράφων Α’ και Β', προσαυξημένα με τυχόν επιδόματα 
τριετιών. 

4. ΔΙΕΥΚΡΙΝΙΣΕΙΣ: 

α) Διευκρινίζεται ότι για τον υπολογισμό των προαναφερθέντων επι¬ 
δομάτων δεν λαμβάνεται υπόψη το σταθερό δραχμικό ποσό. 

β) Τα ποσά των επιδομάτων που προκύπτουν από τις παραπάνω ρυθ¬ 
μίσεις περιλαμβάνουν και με τις μέχρι 31.12.88 αντιστοιχούσες Α.Τ.Α. 
επί των επιδομάτων αυτών. 

Δ. ΑΥΤΟΜΑΤΗ ΤΙΜΑΡΙΘΜΙΚΗ ΑΝΑΠΡΟΣΑΡΜΟΓΗ 
ΕΤΟΥΣ 1989 

Στους βασικούς μισθούς, στα βασικά ημερομίσθια και στο σταθερό 
δραχμικό ποσό των παραγράφων Α’ και Β', καθώς και στα επιδόματα 
των παραγράφων Γ1 και Γ2 της σύμβασης αυτής, χορηγείται η Α.Τ.Α. 
που αφορά το έτος 1989 σύμφωνα με τις εκάστοτε Υπουργικές Αποφά¬ 
σεις. 

Ε. ΓΕΝΙΚΕΣ ΔΙΕΥΚΡΙΝΙΣΕΙΣ ΓΙΑ ΤΙΣ ΑΠΟΔΟΧΕΣ 

1. Οι διατάξεις της αποφάσεως 1/82 του Δ.Σ. Αθηνών, της Ε.Γ.- 
Σ.Σ.Ε. της 17.2.84, όπως και της ΚΥΑ 2001859/110/0022/ 
10.1.89 που καθορίζουν τον τρόπο υπολογισμού και τα όρια των απο¬ 
δοχών, επί των οποίων υπολογίζονται οι αυξήσεις Α.Τ.Α. ισχύουν και 
στην παρούσα σύμβαση, δηλαδή: 

Το τμήμα των αποδοχών μέχρι 70.000 δρχ. παίρνει πλήρες ποσοστό 
Α.Τ.Α. 

Το τμήμα των αποδοχών από 70.001 μέχρι 100.000 παίρνει τα 
3/4 του ποσοστού Α.Τ.Α. 

Και το τμήμα των αποδοχών πάνω από 100.001 δρχ. παίρνει το 
1/2 του ποσοστού Α.Τ.Α. 

Το ποσό των Α.Τ.Α. που προκύπτει από την εφαρμογή των παρα¬ 
πάνω προβλεπομένων ορίων θα αφαιρείται από το ποσό των Α.Τ.Α. που 
θα προέκυπτε, αν αυτή υπολογιζόταν ολόκληρη, ανεξάρτητα του ύφους 
των τελικών αποδοχών, και η διαφορά που θα προκύπτει, κάθε φορά, 
μεταξύ των δύο παραπάνω ποσών θα αφαιρείται από το σταθερό δραχ¬ 
μικό ποσό των παραγράφων Α’ και Β’, που θα εξακολουθήσει να εμφανί¬ 
ζεται σε ιδιαίτερη στήλη. 

2. Σε περίπτωση που εξαιτίας Νόμου, Υπουργικής Αποφάσεως, 
Σ.Σ.Ε., Διαιτητικής Αποφάσεως, ή οποιαδήποτε άλλης αιτίας υποχρε¬ 
ωτικής εφαρμογής, αλλάζει ο τρόπος υπολογισμού των νομίμων αποδο¬ 
χών και προστεθούν στο βασικό μισθό της 31.12.81, οι δοθείσες 
Α.Τ.Α. ή και το διορθωτικό ποσό με τις Α.Τ.Α. του, τότε θα γίνεται σύ¬ 
γκριση ανάμεσα στο σύνολο των αποδοχών που θα προκύψουν από τη 
νέα ρύθμιση και στο σύνολο των αποδοχών της παρούσας Σ.Σ.Ε. και 
πάντως σε καμία περίπτωση δεν θα υπολογιστούν ξανά οι αυξήσεις 
(Α.Τ.Α. κ.λ.π.) που ενσωματώθηκαν ή ενσωματώνονται με την πα¬ 
ρούσα Σ.Σ.Ε. 

ΣΤ. ΛΟΙΠΟΙ ΟΡΟΙ 

1. ΣΥΣΤΗΜΑ ΕΡΓΑΣΙΑΣ: 

α) Τα συμβαλλόμενα μέρη εφαρμόζουν την δήμερη βδομάδα των 40 
ωρών εργασίας, σύμφωνα με την υπ’ αριθμόν 25/83 απόφαση 
Δ.Δ.Δ.Δ. Αθηνών. 

β) Οι μέρες εβδομαδιαίας ανάπαυσης περιλαμβάνονται στο πρό¬ 
γραμμα εργασίας που καταρτίζεται με την ενημέρωση των Σωματείων 
Τσιμεντοβιομηχανίας, θεωρείται από την Επιθεώρηση Εργασίας και εί¬ 
ναι δυνατόν να συμπίπτουν με συμβατική ή επίσημη αργία. 

γ) Οι ημέρες εβδομαδιαίας ανάπαυσης των εργαζομένων θα είναι 
όπως προβλέπονται από την Ε.Γ.Σ.Σ.Ε. 

δ) Στις περιπτώσεις παροχής εργασίας λιγότερης από εκείνη που 
αναφέρεται στο πρόγραμμα εργασίας, θα αφαιρείται από την εβδομα¬ 
διαία αμοιβή το 1/40 της για κάθε ώρα που λείπει. 

2. ΑΡΓΙΕΣ: 

Ισχύουν οι αργίες του Νόμου και όσες συμφωνήθηκαν σε προηγούμε¬ 
νες Σ.Σ.Ε. Στα εργοστάσια των μελών της Ένωσης Τσιμεντοβιομηχα¬ 
νιών Ελλάδας, που δεν υπάρχει τοπική εργάσιμη αργία, εφαρμόζεται η 
ρύθμιση που ισχύει στα άλλα Εργοστάσια του Κλάδου. 

3. ΟΙΚΟΝΟΜΙΚΗ ΕΝΙΣΧΥΣΗ ΚΑΝΟΝΙΚΗΣ ΑΔΕΙΑΣ: 

Σ’ όλο το προσωπικό που αμείβεται με τη σύμβαση αυτή, χορηγείται 
με τη λήψη της κανονικής του αδείας, οικονομική ενίσχυση στο ύψος του 
ποσού ίσου με 8 ημερομίσθια ή 8/25 του μηνιαίου μισού. 

Σε όσους συμπλήρωσαν 7ετή υπηρεσία, στον ίδιο εργοδήτη η οικονο¬ 
μική αυτή ενίσχυση γίνεται 9/25, σε όσους συμπλήρωσαν ΙΟετή υπηρε¬ 
σία στον ίδιο εργοδότη η οικονομική ενίσχυση γίνεται 10/25, σε όσους 
συμπλήρωσαν 15ετή υπηρεσία στον ίδιο εργοδότη, γίνεται 12/25. Με 
συμπληρωμένα 17 και άνω χρόνια υπηρεσίας στον ίδιο εργοδότη το 
ποσό γίνεται 12,5/25. Η ενίσχυση αυτή συμψηφίζεται με κάθε αντί¬ 
στοιχη παροχή που έτυχε να έχει θεσπιστεί στο μέλλον από Νόμο Σ.Σ.Ε. 
ή απόφαση και να σχετίζεται με αύξηση του επιδόματος αδείας ή αύξηση 
ημερών κανονικής αδείας, ή με επίδομα που καταβάλλεται εθιμικά κάθε 
καλοκαίρι, ή με άλλη ρύθμιση που να αφορά στη βελτίωση των όρων 
ανάπαυσης των εργαζομένων έστω και αν οι παροχές αυτές τύχει να 
έχουν αναδρομική ισχύ. 


4· ΔΙΑΦΟΡΑ ΘΕΣΗΣ: 

Βοηθοί Τεχνίτες που ασκούν τα καθήκοντα Τεχνίτη ίδιας ειδικότη¬ 
τας, εφόσον ο τελευταίος απουσιάζει (καν. άδεια, ασθένεια, κλπ.) παίρ¬ 
νουν ίσες αποδοχές με τον μέσο όρο των απασχολουμένων της ειδικότη¬ 
τας στο χρονικό διάστημα της αντικατάστασης. 

5. ΑΔΕΙΑ ΜΕ ΑΠΟΔΟΧΕΣ: 

Σ’ όλο το προσωπικό που αμείβεται με τη σύμβαση αυτή και έχει συ¬ 
μπληρώσει 3ετή υπηρεσία στον ίδιο εργοδότη, χορηγούνται τρεις (3) 
ημέρες άδειας με αποδοχές. 

Η παροχή αυτή συμψηφίζεται με κάθε αντίστοιχη παροχή, που έτυχε 
να έχει θεσπιστεί από κάποιον εργοδότη, από ελευθεριότητα, ή μπορεί 
να καθοριστεί στο μέλλον από το Νόμο, Σ.Σ.Ε. ή απόφαση και να σχετί¬ 
ζεται με αύξηση ημερών κανονικής αδείας, ή επιδόματος αδείας ή με 
επίδομα που καταβάλλεται εθιμικά κάθε καλοκαίρι ή με ρύθμιση που να 
αφορά στη βελτίωση των όρων ανάπαυσης των εργαζομένων, έστω και 
αν οι παροχές αυτές τύχει να έχουν αναδρομική ισχύ. 

6. ΣΤΟΛΕΣ ΕΡΓΑΣΙΑΣ: 

Στο προσωπικό παρέχονται κάθε χρόνο 2 φόρμες ή 2 σακάκια και 2 
παντελόνια για τους άνδρες και 2 μπλούζες για τις γυναίκες, καθώς και 
ένα ζευγάρι παπούτσια εργασίας. Η μία από τις φορεσιές θα είναι οπωσ¬ 
δήποτε χειμερινή. Επίσης παρέχεται και ένας κατάλληλος επενδύτης, ο 
οποίος αντικαθίσταται μόλις φθαρεί. 

7. ΣΥΝΔΙΚΑΛΙΣΤΙΚΗ ΕΙΣΦΟΡΑ: 

Οι εργοδότες που διέπονται από τη σύμβαση αυτή έχουν την υποχρέ¬ 
ωση να παρακρατούν από τους μισθωτούς, ύστερα από αίτηση τοιιν ερ¬ 
γαζομένων, τις τακτικές και έκτακτες εισφορές τους προς το ή τα σωμα¬ 
τεία στα οποία είναι μέλη. Το ποσό των εισφορών αποδίδεται κάθε μήνα 
στους ταμίες των συνδικαλιστικών οργανώσεων και προκύπτει από έγ¬ 
γραφη δήλωση προς τον εργοδότη, που αναφέρει το ύψος της εισφοράς. 
Η παραπάνω ρύθμιση ισχύει για όσο χρόνο και μόνο δεν ορίζει αλλιώς ο 
Νόμος. 

8. ΝΟΣΟΚΟΜΕΙΑΚΟ ΑΥΤΟΚΙΝΗΤΟ: 

Σε κάθε εργοστάσιο θα υπάρχει Νοσοκομειακό Αυτοκίνητο καθώς 
και εργαζόμενοι μετεκπαιδευθέντες ως Νοσοκόμοι, σ’ όλο το εικοσιτε¬ 
τράωρο. 

9. ΑΔΕΙΑ ΓΑΜΟΥ: 

Σε όσους παντρεύονται χορηγείται δήμερη άδεια γάμου, χωρίς περι¬ 
κοπή αποδοχών. Η άδεια αυτή δεν συμψηφίζεται στην κανονική άδεια 
μισθωτών ούτε στην άδεια της παραγράφου ΣΤ5 της παρούσης συμψη¬ 
φίζεται όμως σε ίση ή μακρότερη άδεια γάμου, που μπορεί να δικαιούται 
ο εργαζόμενος από άλλη Σ.Σ.Ε. κλπ. ή οικειοθελή παροχή κάποιου ερ¬ 
γοδότη. 

Ζ. ΓΕΝΙΚΟΙ ΟΡΟΙ 

1. Τα συμβαλλόμενα μέρη αποδέχονται ότι σε περίπτωση συρροής 
της σύμβασης αυτής με άλλη ειδική συλλογική σύμβαση ή διμερή συμ¬ 
φωνία, μπορεί ο κάθε εργαζόμενος να επιλέξει αυτή η όποια άλλη 
Σ.Σ.Ε. θελήσει, εφόσον κρίνει ότι τον συμφέρει σαν συνολική ρύθμιση, 
(αλλά μόνο μια φορά για κάθε ημερολογιακό χρόνο) αφού τα δηλώσει 
για όλη τη χρονιά. 

2. Τα συμβαλλόμενα μέρη συμφωνούν να καταβάλλουν από κοινού 
προσπάθεια ιγα την αύξηση της παραγωγικότητας και αποτελεσματι- 
κότητας των μονάδων δραστηριότητας του κλάδου, έτσι ώστε η Τσιμε¬ 
ντοβιομηχανία να ανταποκριθεί στις υποχρεώσεις της απέναντι στο κοι¬ 
νωνικό σύνολο, την Εθνική Οικονομία, στους εργαζόμενους σ’ αυτήν και 
στις Εταιρείες. 

3. Οι ρυθμίσεις των παραγράφων ΣΤ1 μέχρι ΣΤ9 της συμβάσεως 
αυτής, έχουν εφαρμογή και σε όσους δεν υπάγονται στην παρούσα 
Σ.Σ.Ε., αλλά απασχολούνται με σχέση εξαρτημένης εργασίας από τις 
Εταιρείες του κλάδου. 

4. Αποδοχές καταβαλλόμενες που τυχαίνει να είναι υψηλότερες από 
τις καθοριζόμενες στην παρούσα Σ.Σ.Ε., ισχύουν. 

5. Η ισχύς της παρούσας Σ.Σ.Ε. αρχίζει την 1.1.1989. 

ΕΛ0000 Η Σ.Σ.Ε. αυτή να δημοσιευθεί στην Εφημερίδα της Κυβερνή- 
σεως. 

Αθήνα, 27 Απριλίου 1989 

Ο ΥΦΥΠΟΥΡΓΟΣ ' 

Π. ΜΩΡΑΛΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. 14033 (3) 

Δημοσίευση στην Εφημερίδα της Κυβερνήσεως της από 20.4.19.89 
ΣΣΕ Ξενοδοχοϋπαλλήλων. 

Ο ΥΦΥΠΟΥΡΓΟΣ ΕΡΓΑΣΙΑΣ 

Έχοντας υπόψη: 

1. Τις διατάξεις του Ν. 3239/66 όπως τροποποιήθηκε και συμπλη¬ 
ρώθηκε από τα Ν.Δ. 3755/57, 186/69, 1198/72 και 73/74. 

2. την αριθμ. 98130/21.11.1988 απόφαση του Πρωθυπουργού 
και του Υπουργού Εργασίας «Ανάθεση αρμοδιοτήτων Υπουργού Εργα¬ 
σίας στον Υπουργό Εργασίας, αποφασίζουμε: 

Να δημοσιευθεί στην Εφημερίδα της Κυβερνήσεως η πιο πάνω ΣΣΕ, 
η οποία μας κατατέθηκε της 20.4.1989 και συντάχθηκε 73/89 πρα¬ 
κτικό καταθέσεως, της οποία το πριεχόμενο έχει ως εξής: 

ΣΥΛΛΟΓΙΚΗ ΣΥΜΒΑΣΗ ΕΡΓΑΣΙΑΣ 

Εν Αθήναις την 20.4.1989 ημέρα Πέμπτη εις τα ενταύθα οδός Στα¬ 
δίου αριθ. 24 γραφεία της Πανελλήνιας Ομοσπονδίας Ξενοδόχων οι 
υπογεγραμμένοι αφ’ ενός (1) Γεράσ. Λ. Φωκάς και (2) Ανδρέας Κόττας 
ενεργούντες εν προκειμένω ως Πρόεδρος και Σύμβουλος αντιστοίχως 
και νόμιμοι εκπρόσωποι της Πανελληνίου Ομοσπονδίας Ξενοδόχων και 
αφ’ ετέρου (1) Στέλιος Κολέτσης (2) Χιόνη Ελένη (3) Μιχ. Λαζαρίδης 
(4) Χρήστος Κατσιώτης (5) Ηλίας Δημητράς ενεργούντες εν προκει¬ 
μένω ως Πρόεδρος και Γενική Γραμματέας αντίστοιχα οι δύο πρώτοι, 
και ως μέλη της Εκτελεστικής Επιτροπής οι υπόλοιποι, νόμιμοι εκπρό¬ 
σωποι της Πανελλήνιας Ομοσπονδίας Εργατών Επισιτισμού και Υπαλ¬ 
λήλων Τουριστικών Επαγγελμάτων, συμφώνησαν και αποδέχθηκαν τα 
ακόλουθα σχετικά με τους όρους αμοιβής και εργασίας των μισθωτών 
της παρούσας σύμβασης. 

Άρθρο 1. 

Αντικείμενο. 

Δια της παρούσης συλλογικής συμβάσεως ρυθμίζονται οι αποδοχές, 
οι όροι εργασίας και αι εν γένει σχέσεις των κατωτέρω εργαζομένων εις 
τας εξής επιχειρήσεις, αι οποίαι λειτουργούν εις τα αστικά κέντρα, θερι- 
νάς διαμονάς τας λουτροπόλεις και τους αρχαιολογικούς τόπους όλης 
της χώρας, ήτοι: Ξενοδοχεία Ύπνου και φαγητού, ξενώνες, οικοτρο¬ 
φεία, επιχειρήσεις επιπλωμένων διαμερισμάτων, επιχειρήσεις θερέτρων 
από τουριστικούς οικισμούς (μπαγκαλόους) τουριστικά περίπτερα, κέ¬ 
ντρα παραθερισμού και ξενοδοχειακά καταλύματα, μετά παροχής εξυ- 
πηρετήσεως εις διακίνησις δι’ αυτοκινήτων (μοτέλ και κάμπινγκ). 

Άρθρο 2. 

α) Κατηγορίαι μισθωτών. 

Οι εργαζόμενοι εις τας ανωτέρω (1) επιχειρήσεις αποκαλούμενοι Ξε- 
νοδοχοϋπάλληλοι και αποτελούντες το κυρίως Ξενοδοχειακόν προσωπι¬ 
κόν κατατάσσονται εις τας εξής τέσσερας (4) κατηγορίας αναλόγως των 
ειδικοτήτων αυτών με τους κατωτέρω μηνιαίους μισθούς, ανεξαρτήτως 
φύλλου, δι’ εκάστην κατηγορία από 1.1.1989 ήτοι: 

Α’ Κατηγορία: Ειδικότητες: Υπάλληλοι υποδοχής (ρεσεψιονίστ), Θυ¬ 
ρωρός Α', νυκτοθυρωρός Α', μαιτρ, υπομαίτρ, ή κάπταιν, μπουφετζής 
Α' και προϊστάμενοι υπνοδωματίων και κοινοχρήστων χώρων. 

Β' Κατηγορία: Ειδικότητες: Προϊστάμενοι πλυντηρίου και λινοθή- 
κης, βοηθοί υποδοχής, θυρωρός Β', σερβιτόροι τραπεζαρίας - σαλονιού 
ή ορόφων (θαλαμηπόλοι) μπάρμαν ή μπαρμέιντ, ασημοκέριδες, ως και 
οι τηλεφωνηταί και οι ελεγταί ή ταμπλίσται και μαιν κουραντιέ, εφ’ όσον 
οι τελευταίοι ούτοι (τηλεφωνηταί, ελεγκταί, ή ταμπλίσται και μαιν κου¬ 
ραντιέ) ήθελον προτιμήσει την παρούσαν σύμβασιν. 

Γ’ Κατηγορία: Ειδικότητες: 

Βοηθοί σερβιτόροι, οροφοκόμοι (βαλέδες), θυρωροί υπηρεσίας, βοη¬ 
θοί θυρωρίου ή μπουφέ ή εστιατορίου ή μπαρ, ή ορόφων ή λινοθήκης, 
γκρούμ, λινοθηκάριοι, βουατηριέρηδες, εφ’ όσον δεν καλύπτονται υπό 
άλλης συλλογικής συμβάσεως ή διαιτητικής αποφάσεως. 

Δ' Κατηρορία: Ειδικότητες: Καμαριέραι, πλύντριαι, σιδηρώτριαι, κα- 
θαρίατριαι κοινοχρήστων χώρων, λαντζέρηδες, μοδίσται, μανταρίστριαι 
αμφοτέρων των φύλων, λουτρονόμοι, προϊστάμενοι και βοηθοί ιατρών, 
ανεξαρτήτους φύλου. 

β) Ο βασικός μηνιαίος μισθός της Δ' κατηγορίας προσαυξάνεται κατά 
100 δραχμές και από 22.550 διαμορφώνεται στις 22.650 και ενσω¬ 
ματώνονται και για τις τέσσερες (4) κατηγορίες σύμφωνα με την 


15.3.1985 Κ.Σ.Σ.Ε. Ξεν/λων όλα τα ποσοστά της ΑΤΑ που χορηγή¬ 
θηκαν από 1.9.1982 έως και 1.1.1985, έτσι οι νέοι βασικοί μισθοί, 
διαμορφώνονται ως εξής: 

Μηνιαίοι βασικοί μισθοί από 1.1.1989. 

Κατηγορίαι Α' Β' Γ' Δ' 

Μισθοί 38.886 38.098 37.311 35.658 

Άρθρο 3. 

Επίδομα προϋπηρεσίας. 

Επί των ως άνω μισθών προστίθενται δρχ. 409 δια έκαστον έτος 
υπηρεσίας ή προϋπηρεσίας εις ετέρα Ξενοδοχειακή επιχείρηση (δηλαδή 
ενσωματώνονται όλα τα ποσοστά της ΑΤΑ από 1.9.1982 μέχρι 

1.1.1985 στο δραχμικό επίδομα υπηρεσίας ή προϋπηρεσίας, το οποίο 
έτσι από 260 δραχμές διαμορφώνεται σε 409 δραχμές για κάθε έτος 
υπηρεσίας ή προϋπηρεσίας). 

Ειδικά για τους εργαζόμενους που προσλαμβάνονται σε ξενοδο¬ 
χειακή επιχείρηση με τις παρακάτω ειδικότητες ήτοι: Σεβριτόρος, βοη¬ 
θός σερβιτόρου, μπάρμαν, μπουφετζής, αμφοτέρων των φύλων και εφ’ 
όσον ούτοι έχουν πτυχίο Τουριστικής Σχολής μέχρι και Μετεκπαίδευσης 
κατ’ ελάχιστον, αναγνωρίζεται και προσμετράται η νόμιμος υπηρεσία ή 
προϋπηρεσία τους αποκτηθείσα σε οποιαδήποτε επισιτιστική επιχεί¬ 
ρηση. Κατ’ εξαίρεσιν πρικειμένου περί Ξενοδοχοϋπαλλήλων εργαζομέ¬ 
νων εις Ξενοδοχεία Θερινών Διαμονών και Λουτροπόλεων, ως χρόνος 
υπηρεσίας θεωρείται και εκείνος της νεκράς περιόδου και μέχρι τέσσα- 
ρας (4) μήνας εκάστοτε υπό την προϋπόθεσιν ότι ο ξενοδοχοϋπάλληλος 
μετά την νεκρά περίοδο αναλαμβάνει εκ νέου εργασίαν εις τον αυτόν ερ¬ 
γοδότην. 

Άρθρο 4. 

Επιδόματα. 

Επί των ως άνω ανωτέρω διαμορφουμένων μηνιαίων μισθών των 
άρθρων 2 και 3 χορηγούνται τα κάτωθι επιδόματα και παροχαί: 

- α) Οικογενειακών βαρών: 10% σε όλους τους έγγαμους εργαζόμε¬ 
νους ανεξαρτήτως φύλλου; Κατά τα λοιπά ισχύουν οι διατάξεις της πα¬ 
ραγράφου 2 της 10/1976 απόφασης του ΔΔΔΔ Αθηνών. 

β) Τουριστικής Εκπαιδεύσεως: 15% δια τους Πτυχιούχους Ανωτέ- 
ρων Τουριστικών Σχολών, 10% δια τους Πτυχιούχους των Μέσων 
Τουριστικών Σχολών, και τους αποφοίτους Σχολών Μετεκπαιδεύσεως, 
και 6% δια τους αποφοίτους της Ταχυρύθμου Εκπαιδεύσεως. 

γ) Εποχιακής απασχολήσεως; 10% των εργαζομένων εποχιακά και 
δια έκαστον μήνα της απασχολήσεώς των. Το εν λόγω επίδομα κατα¬ 
βάλλεται εις το τέλος εκάστου μήνος, Διευκρινίζεται ότι το εποχιακό 
επίδομα δεν συμψηφίζεται με τυχόν υψηλοτέρας αποδοχάς αλλά προστί¬ 
θεται εις ταύτας. 

δ) Στολής: 10% ή παροχή αυτούσιας στολής, κατά την κρίσιν της 
επιχειρήσεως. Τούτο χορηγείται εις όσους ανήκουν εις μίαν των άνω 
κατηγοριών Α' και Β' και υπηρετούν εις ξενοδοχεία πολυτελείας και Α' 
τάξεως υπό την προϋπόθεσιν ότι απαιτείται παρά της επιχειρήσεως η εν 
στολή υπηρεσία. 

ε) Τροφής: Ξενοδοχεία διαθέτοντα εστιατόρια υποχρεούνται να παρέ¬ 
χουν τροφήν εις τους επιθυμούντας την λήψιν ταύτης εκπιπτομένου εις 
την περίπτωσιν αυτήν ποσοστού 2% επί των βασικών μηνιαίων μισθών. 
Εάν ξενοδοχειακή επιχείρησις, διαθέτουσα εστιατόριον, δεν επιθυμεί την 
παροχή τροφής καίτοι ο εργαζόμενος επιθυμεί την λήψιν ταύτης και ζη¬ 
τεί τούτο εγγράφως υποχρεούται εις την περίπτωσιν ταύτην να κατα¬ 
βάλλει ποσοστό 10% επί των ως άνω μηνιαίων βασικών μισθών, απαλ- 
λασσομένη ούτω της υποχρεώσεως παροχής τροφής. Διευκρινίζεται ότι, 
καθ’ όσον αφορά την χορηγήσιν τροφής και το εβδομαδιαίο διαιτολόγιο, 
ισχύουν τα οριζόμενα δια της υπ’ αριθ. 28/83 αποφάσεως του ΔΔΔΔ 
Αθηνών κηρυχθείσης εκτελεστής δια της υπ’ αριθ. 16543/83 αποφά¬ 
σεως του Υπουργού Εργασίας. 

ζ) Ύπνου: δια τους υπηρετούντας εις τα ξενοδοχεία τα εδρεύοντα 
εκτός πόλεων και κωμοπόλεων και επιθυμούντας την εν τω ξενοδοχείου 
διαμονής των, δικαιούνται ο οικείος εργοδότης να εκπίπτει ποσοστό 7% 
εκ των ως άνω βασικών μηνιαίων μισθών. 

η) Ανθυγιεινής εργασίας: Χορηγείται επίδομα ανθυγιεινής εργασίας 
εκ ποσοστού 5% υπολογιζόμενου επί του βασικού μηνιαίου μισθού εις 
τους (ανεξαρτήτως φύλου): 

1. Καθαριστάς - καθαρίστριας των κοινοχρήστων χώρων. 

2. Εις τας καμαριέρας εφ’ όσον ελλείψει καθαριστριών εν τω ξενοδο¬ 
χεία) εκτελοΰν αύται και τας εργασίας καθαρισμού των χώρων τούτων 
(μη κοινοχρήστων). 

3. Εις τους εργαζόμενους εις τα πλυντήρια ανεξαρτήτως φύλου. 

4. Στους λουτρονόμους, προϊσταμένους και βοηθούς ιατρών ανεξαρ¬ 
τήτως φύλου. 

θ) Προσαυξήσεις: Πέραν των ανωτέρω καθοριζομένων αποδοχών εις 
τους εν τω παρόντι μισθωτούς χορηγούνται αι υπό των κειμένων διατά¬ 
ξεων προβλεπόμεναι ποσοστιαίαι προσαυξήσεις δια τυχόν απασχόλησιν 
των κατά τας Κυριακάς και νόμω εξαιρετέας εορτάς ως και κατά τας 
νυκτερινάς ώρας. Αι προσαυξήσεις αύται υπολογίζονται επί των νομί¬ 
μων αποδοχών. 

Άρθρο 5. 

Άδεια γάμου - Άδεια μητρότητας. 

Στους μισθωτούς που αφορά η παρούσα χορηγείται άδεια γάμου πέ¬ 
ντε ημέρες με αποδοχές. Η άδεια αυτή είναι άσχετη και δεν συμψηφίζε¬ 
ται με την προβλεπόμενη από τον Α.Ν. 539/45. Επίσης χορηγείται 
άδεια μητρότητας συμφώνως προς την Ε.Γ.Σ.Σ.Ε. 

Άρθρο 6. 

Επαναπρόσληψις εποχιακά απασχολουμένων. 

Αι μη συνεχούς λειτουργίας ξενοδοχειακοί επιχειρήσεις (εποχιακαί) 
τοιούτων νοουμένων αυτών που λειτουργούν μέχρις εννέα (9) μήνας 
ετησίως υποχρεούνται όπως επαναπροσλάβουν το αυτό προσωπικό το 
οποίον απησχόλησε κατά την προηγουμένη περίοδο εργασίας. Προϋπό¬ 
θεση του ούτω καθιερωμένου δικαιώματος του εργαζομένου αποτελεί η 
έγγραφος ειδοποίηση προς τον εργοδότην του μέχρι τέλη Ιανουάριου 
μέσω της οικείας οργανώσεως και δια εντύπου δηλώσεως εκτυπουμέ- 
νης υπ’ αυτής ότι επιθυμεί να απασχοληθεί κατά την εκάστοτε περίοδον. 
Ο εργαζόμενος καλούμενος υπό της επιχειρήσεως υποχρεούται να πα- 
ρουσιασθεί από τας παραμονάς του Πάσχα. 

Η επιχείρηση υποχρεούται να τον απασχολήσει εν πάσει περιπτώσει 
από της 10 Ιουνίου από της 25ης Μαΐου δε εάν αυτή βρίσκεται εις πε¬ 
ριοχήν Κρήτης Ρόδου και Κέρκυρας και για τις λουτροπόλεις από 15 
Ιουνίου. 

Εις πάσαν περίπτωσιν υπάλληλος καλούμενος και μη αναλαμβάνουν 
υπηρεσίαν αδικαιολογήτους εντός πενθημέρου απόλλυσιν παν δικαίωμα 
επαναπροσλήψεως και αποζημιώσεως. 

Η πρόσληψις και τα εντεύθεν δικαιώματα και υποχρεώσεις άρχονται 
αφ’ ης ο εργαζόμενος αναλαμβάνει εργασίαν. Τα ανωτέρω ισχύουν εν 
συνδυασμώ με τας διατάξεις του άρθρου 8 Ν. 1346/83. Διευκρινίζεται 
ότι προς εξεύρεσιν του ποσοστού πληρότητος των ξενοδοχείων δεν λαμ- 
βάνεται υπ’ όψιν τυχόν έκτακτος αυξημένη πληρότης. 

Άρθρο 7. 

Προϋποθέσεις απολύσεως εποχιακά απασχολουμένων. 

Τόσον κατά την διάρκειαν λειτουργίας της εποχιακής επιχειρήσεως 
όσον και κατά την νεκράν περίοδον ταύτης απόλυσις εργασθέντος κατά 
την προηγούμενην περίοδον χωρεί μόνον επί τη καταβολή της νομίμου 
αποζημιώσεως. Δεν επιτρέπεται κατά την νεκράν περίοδον καταγγελία 
δια προειδοποιήσεως πλην δια δικαιολογημένην αιτίαν. Η αποζημίωσις 
υπολογίζεται βάσει των κατά μέσον όρον αποδοχών της αμέσως προη- 
γουμένης περιόδου εργασίας. 

Εις την καταγγελίαν θα υπολογίζεται ως χρόνος εργασίας ο από της 
προσλήψεως του εργαζομένου εις το αυτό ξενοδοχείο. Οι εργαζόμενοι 
εις τα ξενοδοχεία υποχρεούνται όπως παραμείνουν εις την εργασίαν και 
μετά την λήξιν της εποχιακής περιόδου, εφ’ όσον η επιχείρησις έχει ανά¬ 
γκη των υπηρεσιών των, της σειράς και του αριθμού καθοριζομένου υπό 
του εργοδότου. 

Άρθρο 8. 

Αμοιβαί εκτάκτων και ανηλίκων. 

Α. Εις τους εκτάκτως προσλαμβανομένους προς εξυπηρέτησιν επισή¬ 
μων ή απλών γευμάτων και δεξιώσεων παρατιθεμένων εις ξενοδοχεία 
πολυτελείας και Α’ κατηγορίας καταβάλλεται ημερομίσθιον δια απα- 
σχόλησιν μέχρι 8 ωρών εις μεν τους σερβιτόρους δρχ. 2.500 εις δε τους 
βοηθούς 2.000. Εις τα ποσά ταύτα συμπεριλαμβάνονται οι προσαυξή¬ 


σεις δια τυχόν εργασίαν κατά Κυριακάς ή εξαιρετέας εορτάς και νυκτερι¬ 
νήν, προσαυξάνονται δε με την ΑΤΑ από 27.4.84 και εντεύθεν (καθώς 
και την ΑΤΑ που συμπεριλαμβάνεται στο άρθρο 15 και τις αυξήσεις της 
παρούσας συλλογικής συμβάσεως άρθρ. 14). 


Β. Ως προς τας βασικάς μηνιαίας αποδοχάς των ανηλίκων, δηλαδή 
των μη αυμπληρωσάντων το 18ο έτος της ηλικίας των, ισχύουν τα προ- 
βλεπόμενα υπό της Ε.Γ.Σ.Σ.Ε. 

Άρθρο 9. 

Χορήγησις βεβαιώσεων. 

Εις τους μισθωτούς χορηγούνται υπό του εργοδότου αναλυτικαί βε¬ 
βαιώσεις των κατά μήνα αποδοχών των μετά των αντιστοίχων κρατή¬ 
σεων. 

Άρθρο 10. 

Ισχύς ευνοϊκότερων όρων. 

Τυχόν καταβαλλόμεναι αποδοχαί ανώτεραι των υπό της παρούσης 
καθοριζομένων δεν μειούνται δια της παρούσης, ως επίσης εξακολου¬ 
θούν να ισχύουν οι τυχόν υφιστάμενοι ευνοϊκώτεροι όροι συνομολογηθέ- 
ντες δΓ ατομικών ή ειδικών συμβάσεων εργασίας. 

Άρθρο 11. 

Διευκρινίζεται ότι οι υποκείμενοι εις την παρούσαν ρύθμισιν μισθωτοί 
(οι εν άρθρω 2) ους αποκλειστικούς και μόνον αφορά αύτη θα λαμβάνουν 
κατά μήνα τους αναφερομένους μισθούς μεθ’ απάντων των υπό της πα¬ 
ρούσης προβλεπομένων επιδομάτων και προσαυξήσεων. 

Άρθρο 12. 

Καθορισμός ημερών και ωρών εργασίας. 

Από 1.1.1989 αι ημέραι της κάθε εβδομάδας εργασίας των μισθω¬ 
τών της παρούσης καθορίζονται εις πέντε με 40 ώρες δουλειάς για τα 
ξενοδοχεία πολυτελείας, Α’ τάξεως για δε τας ξενοδοχειακάς επιχειρή¬ 
σεις Β' από 50 κλίνες και άνω. Τέλος για τις ξενοδοχειακές επιχειρήσεις 
Γ’ τάξεως από 1.6.89 από 75 κλίνες και άνω, από 1.1.90 από 65 κλί¬ 
νες και άνω και από 1.1.91 από 50 κλίνες και άνω. 


Κατά τα λοιπά ισχύουν τα οριζόμενα εις την παράγραφον 7 της υπ’ 
αριθ. 28/83 αποφάσεως του ΔΔΔΔ Αθηνών κηρυχθείσης εκτελεστής 
δια της υπ’ αριθ. 16543/Β αποφάσεως του Υπουργού Εργασίας. 


Υπό των εις την παρούσαν επιχειρήσεων επιτρέπεται η απασχόλησις 
των μισθωτών πέραν του ανωτάτου ορίου της ημερήσιας εργασίας και 
μέχρις μιας ώρας ημερησϊως ως και του ορίου εβδομαδιαίας τοιαύτης, 
άνευ καταβολής προσθέτου τινός αμοιβής, εκ της τοιαύτης υπερβά- 
σεως, υπό την προϋπόθεσιν ότι ο μέσος όρος των ωρών εβδομαδιαίας 
εργασίας υπολογιζόμενος επί περιόδου οκτώ το πολύ εβδομάδων δεν 
υπερβαίνει τον αριθμό των 40 ωρών εργασίας. 

Τούτο κρίνεται επιβεβλημένον ιδία προς αντιμετώπισιν των δυσχε- 
ριών που αντιμετωπίζουν ήδη αι εις την παρούσαν επιχειρήσεις εκ της 
εφαρμογής της πενθημέρου εργασίας. 

Άρθρο 13. 

Αι δια της παρούσης καθοριζόμεναι αποδοχαί εν ουδεμιά περιπτώσει 

δύνανται κατά μήνα να υπολείπονται του 26πλασίου του εκάοτοτε ισχύ- 
οντος κατωτάτου ορίου ημερομισθίου εργατοτεχνίτου και εργατοτεχνι- 
τρίοις. 

Άρθρο 14. 

Αυξήσεις. 

Α) Χορηγείται αύξηση 100 δραχμών στη Δ' κατηγορία μισθωτών 
και ενσωματώνονται όλα τα ποσοστά της Α.Τ.Α. από 1.9.82 μέχρι και 
1.1.85. 

Β) Οι μηνιαίοι μισθοί (α) βασικός και επίδομα προϋπηρεσίας των άρ¬ 
θρων 2 και 3 αντιστοίχως, β) οικογενειακό επίδομα και γ) επίδομα του¬ 
ριστικής εκπαίδευσης από 1.3.87) που έχουν διαμορφωθεί μέχρι 
31.12.88 με βάση την υπογραφείσα Σ.Σ.Ε. των ξενοδοχοϋπαλλήλων 
του 1988 (αυτονόητο είναι και ως εκ περισσού αναφέρεται εδώ ότι, για 
τη διαμόρφωση στις 31.12.88 των μηνιαίων μισθών της παρούσας Β 
παραγράφου, υπολογίζονται και οι Α.Τ.Α. από 1.5.85 -και ειδικά ως 
προς το επίδομα Τουριστικής εκπαίδευσης από . 1.3.87- μέχρι 
31.12.1988), αυξάνονται: 

Γ) Από 1.1.1989 κατά ποσοστό 10,5%. (Στο προαναφερθέν ποσο¬ 
στό 10,5% περιλαμβάνεται και η οφειλομένη διαφορά της ΑΤΑ του τρί¬ 
του 4μήνου 1988 που καθορίστηκε σε ποσοστό 1,4% με την Α. 735/Δ 
16/10.1.89 απόφαση του Υπουργού Εθνικής Οικονομίας και η ΑΤΑ 
του πρώτου 4μήνου 1989 που καθορίστηκε σε ποσοστό 4% με την Α. 
734/Δ 15/10.1.89 απόφαση του Υπουργού Εθνικής Οικονομίας και 
αύξηση 5,1% σαν πρόσθετη αύξηση που συμφώνησαν τα δύο συμβαλ¬ 
λόμενα μέρη). 

Άρθρο 15. 

Καταβολή της ΑΤΑ και κλιμάκια αυτής. 

1. Τα παραπάνω συνολικά γενικά κατώτατα όρια μισθών και ημερο¬ 
μισθίων (στα οποία περιλαμβάνεται φυσικά και η αύξηση 10,5% της 
παραγράφου Γ του άρθρου 14) αναπροσαρμόζονται από την 1.5.89 και 
από την 1.9.89 σύμφωνα με την απόφαση του Υπουργού Εθνικής Οικο¬ 
νομίας με την οποίαν θα καθορίζονται το ποσοστό της Αυτόματης Τιμα¬ 
ριθμικής Αναπροσαρμογής για τα αντίστοιχα τετράμηνα, ως ακολού¬ 
θως: 

2. ΚΛΙΜΑΚΙΑ 

α. Για το τμήμα αποδοχών μέχρι 100.000 δρχ. ολόκληρο το ποσο¬ 
στό της ΑΤΑ. 

β. Για το τμήμα αποδοχών από 100.001 και πάνω το 1/2 του πο¬ 
σοστού της ΑΤΑ 

Σαν συνολικές μηνιαίες αποδοχές για τον υπολογισμό της ΑΤΑ για 
την εφαρμογή των προηγουμένων παραγράφων λαμβάνονται υπ’ άψιν ο 
βασικός μισθός, το επίδομα πολυετούς υπηρεσίας, το επίδομα των οικο¬ 
γενειακών βαρών και το επίδομα τουριστικής εκπαιδεύσεως. (Γίνεται 
μνεία ότι το επίδομα τουριστικής εκπαίδευσης συμπεριελήφθη στον υπο¬ 
λογισμό της ΑΤΑ από 1.3.87 και εντεύθεν). 

Άρθρο 16. 

Συμφωνείται να παρέχεται από όλες τις ξενοδοχειακές μονάδες όλων 
των κατηγοριών σ’ ολόκληρη την επικράτειαν στους Ξενοδοχοΰπαλλή- 
λους όλης της Χώρας έκπτωση 20% στις κατ’ έτος καθοριζόμενες τιμές 
των ξενοδοχείων με την επίδειξη του Επαγγελματικού Βιβλιαρίου ή της 
Επαγγελματικής ταυτότητας. 

Άρθρο 17. 

Στις μέχρι τώρα προβλεπόμενες αργίες προστίθεται ως ημέρα αργίας 
και η 1η του έτους (πρωτοχρονιά). 

Άρθρο 18. 

Αι διαφοραί εις τας αποδοχάς των εις την παρούσα μισθωτών η οποία 
προκύπτει εκ της Συλλογικής Συμβάσεως ταύτης δέον να καταβληθούν 
εις τους εργαζόμενους το αργότερον έως 31.5.89. 

Άρθρο 19. 

Οι αποζημιώσεις της παραγρ. 1 περίπτωση α άρθρο 3 ΒΔ της 16/ 
18.7.1920 σε περίπτωση απόλυσης εργατοτεχνιτών βελτιώνονται και 
καθορίζονται ως εξής: 

α. Με τη συμπλήρωση 10 χρόνων υπηρεσίας: 52 ημερομίσθια 


β. Με τη συμπλήρωση 15 χρόνων υπηρεσίας: 65 ημερομίσθια 

γ. Με τη συμπλήρωση 20 χρόνων υπηρεσίας: 78 ημερομίσθια 

Άρθρο 20. 

Όσες διατάξεις αποφάσεων του ΔΔΔΔ Αθηνών δεν έχουν καταργηθεί 
ή τροποποιηθεί εξακολουθούν να ισχύουν. Διατηρούνται επίσης σε ισχύ 
όσες διατάξεις άλλων κλαδικών συλλογικών συμβάσεων Ξενοδοχοϋ¬ 
παλλήλων και αντιστοίχων διαιτητικών αποφάσεων δεν έχουν τροπο¬ 
ποιηθεί ή καταργηθεί. 

Άρθρο 21. 

Συμφωνείται από τις δύο πλευρές ότι εντός 4μήνου από την υπο¬ 
γραφή της παρούσης σύμβασης θα συγκροτηθεί ομάδα μελέτης εκπρο¬ 
σώπων της ΠΟΕΕ - ΥΤΕ και ΠΟΞ που θα εξετάσει το θέμα των νέων 
ειδικοτήτων όπως εμφανίζονται με την εφαρμογή των νέων τεχνολο¬ 
γιών και της επέκτασης των προσφερομένων υπηρεσιών και την ένταξή 
τους στην Κλαδική Συλλογική Σύμβαση του 1989. 

Άρθρο 22. 

Η ισχύς της παρούσης σύμβασης αρχίζει από 1.1.89 και ισχύει δι’ εν 
(1) έτος. 

Η Σ.Σ.Ε. να δημοσιευθεί στην Εφημερίδα της Κυβερνήσεως. 

Αθήνα, 26 Απριλίου 1989 

Ο ΥΦΥΠΟΥΡΓΟΣ 

Π. ΜΩΡΑΛΗΣ 
- ψ - 

Αριθ. 14038 (4) 

Δημοσίευση στην Εφημερίδα της Κυβερνήσεως της από 19.4.89 ΣΣΕ 

ΗΣΑΠ - Σωματείου υπαλλήλων εσωτερικών υπηρεσιών ΗΣΑΠ. 

Ο ΥΠΟΥΡΓΟΣ ΕΡΓΑΣΙΑΣ 

Έχοντας υπόψη: 

1. Τις διατάξεις του Ν. 3239/55 όπως τροποποιήθηκε και συμπλη¬ 
ρώθηκε από τα Ν.Δ. 3755/57, 186/69, 1198/72 και 73/74. 

2. Την αριθ. 98130/21.11.88 απόφαση του Πρωθυπουργού και 
του Υπουργού Εργασίας «Ανάθεση αρμοδιοτήτων Υπουργού Εργασίας 
στον Υπουργό Εργασίας», αποφασίζουμε: 

Να δημοσιευθεί στην Εφημερίδα της Κυβερνήσεως η πιο πάνω ΣΣΕ, 
η οποία μας κατατέθηκε στις 21.4.89 και συντάχθηκε το αρ. 76/89 
πρακτικό καταθέσεως, της οποίας το περιεχόμενο έχει ως εξής: 

ΣΥΛΛΟΓΙΚΗ ΣΥΜΒΑΣΗ ΕΡΓΑΣΙΑΣ 

ΣΩΜΑΤΕΙΟΥ ΥΠΑΛΛΗΛΩΝ ΕΣΩΤΕΡΙΚΩΝ ΥΠΗΡΕΣΙΩΝ 
ΗΣΑΠ 

Στην Αθήνα σήμερα στις 19 Απριλίου 1989 ημέρα Τετάρτη και ώρα 
12.00 - στα Κεντρικά Γραφεία (Αθηνάς 67) της Δημόσιας Επιχείρησης 
Κοινής Ωφέλειας που λειτουργεί με τη μορφή Ανώνυμης Εταιρείας και 
με την επωνυμία «ΗΛΕΚΤΡΙΚΟΙ ΣΙΔΗΡΟΔΡΟΜΟΙ ΑΘΗΝΩΝ ΠΕΙ¬ 
ΡΑΙΩΣ Α.Ε.» (ΗΣΑΠ Α.Ε.), που έχει έδρα την Αθήνα, παρισταμένου 
και συμφωνήσαντος με τους όρους της Σύμβασης αυτής και του νόμιμα, 
για το σκοπό αυτό, εξουσιοδοτημένου, σύμφωνα με το άρθρο 21 παρ. 4 
του Ν. 3239/55, εκπροσώπου του Υπουργείου Μεταφορών και Επικοι¬ 
νωνιών το οποίο εποπτεύει τους ΗΣΑΠ, θωμά Ευγενίδη, που προσκλή¬ 
θηκε παράλληλα, νόμιμα, για να παραστεί και να αναπτύξει τις απόψεις 
του Υπουργείου αυτού, κατά τις σχετικές διαπραγματεύσεις, οι υπογρά- 
φοντες: από τη μια πλευρά, ο Γιώργος Μπούσμπουρας Πρόεδρος του 
Διοικητικού Συμβουλίου και Γενικός Διευθυντής της Α.Ε. ΗΣΑΠ, που 
ενεργεί σύμφωνα με το νόμο (παρ. 2 άρθρου 5 της από 10/12.2.76, 
πράξεως Νομοθετικού Περιεχομένου του Προέδρου της Δημοκρατίας, 
που κυρώθηκε με το Ν. 352/76) νόμιμος εκπρόσωπος αυτής, και σαν 
ειδικά στην προκειμένη περίπτωση εξουσιοδοτημένος με την υπ’ αριθ. 
234/4.1.89 θέμα 2, στοιχείο θ, Απόφαση του Διοικητικού Συμβουλίου 
των ΗΣΑΠ Α.Ε. με την οποία μεταβιβάζονται αρμοδιότητες του Δ.Σ. 
προς το Γενικό Διευθυντή, εκπρόσωπός της, και για λογαριασμό της 
Εταιρείας αυτής, και από την άλλη πλευρά, τα παρακάτω αναφερόμενα 
μέλη της Διοίκησης του Επαγγελματικού Εργασιακού Σωματείου Ερ¬ 
γαζομένων στους ΗΣΑΠ, με την επωνυμία «ΣΩΜΑΤΕΙΟ ΥΠΑΛΛΗ¬ 
ΛΩΝ ΕΣΩΤΕΡΙΚΩΝ ΥΠΗΡΕΣΙΩΝ ΗΣΑΠ» που έχει έδρα τον Πει¬ 
ραιά (Μέγαρο ΗΣΑΠ) που όπως φαίνεται από το πρόσφατης έκδοσης 

οικείο πιστοποιητικό του αρμόδιου Πρωτοδικείου, το οποίο προσκόμι¬ 
σαν, ευρίσκεται σε νόμιμη λειτουργία και τα οποία ενεργούν από κοινού 
με βάση τις κατά νόμο (άρθρο 7 παρ. 6 Ν. 3239/55), και σε κεκυρω- 
μένα αντίγραφα προσκομισθείσες, σχετική απόφαση -εξουσιοδότηση της · 
Γενικής Συνέλευσης, και απόφαση- εξουσιοδότηση του Διοικητικού 
Συμβουλίου του παραπάνω Σωματείου, σαν ειδικά αρμόδια και νόμιμα 
εξουσιοδοτημένα για τη συνομολόγηση και υπογραφή της παρούσας 
Συλλογικής Σύμβασης εκπρόσωποί του και για λογαριασμό του Σωμα¬ 
τείου αυτού και των Μελών του: 

1. Γαζής Κωνσταντίνος, Πρόεδρος, 

2. Δήμου Ιωάννης, Γενικός Γραμματέας. 

Συμφώνησαν και συναποδέχθηκαν, με τις παραπάνω ιδιότητες τους 
και για λογαριασμό των από αυτούς εκπροσωπουμένων κατά τα παρα¬ 
πάνω, νομικού προσώπου και των Μελών τους, την παρούσα Συλλογική 
Σύμβαση με την οποία ρυθμίζονται τα οικεία συλλογικά θέματα, διευθε¬ 
τούνται οι συναφείς αμφισβητήσεις και επιλύονται οι εκκρεμούσες αντί¬ 
στοιχες συλλογικές διαφορές εργασίας: 

ΚΕΦΑΛΑΙΟ ΠΡΩΤΟ 
Άρθρο 1. 

Υποκειμενικά Όρια. 

Στις διατάξεις της παρούσας Ε.Σ.Σ.Ε. υπάγονται από της ισχύος 
της, οι μισθωτοί της Α.Ε. ΗΣΑΠ στους οποίους αφορούν οι αντίστοιχες 
ρυθμίσεις, εφόσον πρόσθετα και σωρευτικά: 

α) Είναι μέλη του παραπάνω αντισυμβαλλόμενου από την ΑΕ ΗΣΑΠ 
επαγγελματικού Σωματείου και 

β) ανήκουν στο τακτικό (Μόνιμο ή Δόκιμο) ή έκτακτο Προσωπικό, με 
σύμβαση εργασίας ορισμένου ή αορίστου χρόνου. 

Άρθρο 2. 

Χρονικά και Τοπικά Όρια. 

Τυπική και Ουσιαστική Ισχύς. Καταγγελία. 

α) Η παρούσα Ε.Σ.Σ.Ε. θα ισχύει σε όλο το Κράτος και για αόριστο 
χρόνο. 

β) Τυπικά και μάλιστα σε αναφορά με την εφαρμογή της διατάξεως 
της παραγράφου 3 του άρθρου 2 του Ν. 3239/55 θα αρχίσει από την 
ημερομηνία που θα δημοσιευθεί στην Εφημερίδα της Κυβερνήσεως ή 
από την επόμενη που θα κατατεθεί στο αρμόδιο Ειρηνοδικείο σύμφωνα 
με το Νόμο. 

γ) Η ουσιαστική κανονιστική ισχύς των ρυθμίσεών της αρχίζει κατά 
περίπτωση από την ημερομηνία που ορίζεται στις οικείες παραπάνω 
διατάξεις της, άλλως, από 1.1.89. 

ΚΕΦΑΛΑΙΟ ΔΕΥΤΕΡΟ 
Άρθρο 3. 

Επίδομα Βαθμολογικής Εξέλιξης ή Τριετιών. 

α) Το προβλεπόμενο από την υπ’ αριθ. 98/1977 απόφαση του ΔΔΔΔ 
Αθηνών (ΦΕΚ 1174/Β/14.11.77) επίδομα βαθμολογικής εξέλιξης 
επεκτείνεται σε όλους τους εργαζόμενους των ΗΣΑΠ και χορηγείται για 
κάθε βαθμολογική προαγωγή μέχρι και 8 βαθμούς για όσους προβλέ- 
πεται δυνατότης βαθμολογικής εξέλιξης, ή για κάθε αναγνωρισμένη 
τριετία μέχρι και 8 τριετίες, για όσους δεν προβλέπεται τέτοια (βαθμο¬ 
λογική) εξέλιξη. Σε περίπτωση που προβλέπεται βαθμολογική εξέλιξη 
μικρότερη των 8 βαθμών, το επίδομα χορηγείται για τους προβλεπόμε- 
νους βαθμούς και συμπληρωματικά για τις διανυόμενες τριετίες μέχρι 
και 8 κατά ανώτατο όριο. 

β) Στην περίπτωση κατά την οποία ο μισθωτός δεν προάγεται στον 
αμέσως ανώτερο βαθμό για οποιοδήποτε λόγο, δικαιούται να.λάβει το 
επίδομα βαθμολογικής εξέλιξης με τη συμπλήρωση της τριετίας. 

Για τον Ιο βαθμό ή την 1η συμπληρωμένη τριετία % 3 % 

Εν πάσει περιπτώσει η αλλαγή του ποσοστού του επιδόματος δεν θα 
γίνεται πριν την παρέλευση τριετίας. 

• γ) Το επίδομα βαθμολογικής εξέλιξης ή τριετιών υπολογίζεται επί 
των βασικών προσηρμοσμένων μηνιαίων αποδοχών του μισθωτού και 
προσαυξάνεται με τα επιδόματα πολυετούς υπηρεσίας και τριετιών κα¬ 
θώς επίσης των οικογενειακών επιδομάτων. 

Άρθρο 4. 

Επίδομα Ειδικών Συνθηκών. 

Το προβλεπόμενο από προηγούμενες ρυθμίσεις του αυτού επιπέδου 
και ήδη χορηγούμενο στο Προσωπικό των ΗΣΑΠ, επίδομα «ΕΙΔΙΚΩΝ 
ΣΥΝΘΗΚΩΝ» επανακαθορίζεται σε ποσοστό 11%. 

Το επίδομα αυτό υπολογίζεται επί των βασικών προσαρμοσμένων 
μηνιαίων μισθών, προσαυξημένων με τα επιδόματα, πολυετούς υπηρε¬ 
σίας και τριετιών καθώς επίσης και με τα οικογενειακά επιδόματα. 

Άρθρο 5. 

Επίδομα «Γάμου» 

Χορηγείται επίδομα «Γάμου» ίσο προς 10%. Το επίδομα αυτό δίνε¬ 
ται στους έγγαμους αμφοτέρων των φύλων ανεξάρτητα αν ο έτερος των 
συζύγων παίρνει όμοιο ή συναφές από οιονδήποτε εργοδότη, είτε του 
Ιδιωτικού είτε του Δημοσίου τομέα, συμπεριλαμβανομένου και της αντι¬ 
συμβαλλόμενης στην παρούσα ρύθμιση επιχειρήεως ΗΣΑΠ. 

Άρθρο 6. 

Χρονοεπίδομα 

Το ήδη χορηγούμενο στο προσωπικό των ΗΣΑΠ χρονοεπίδομα τριε¬ 
τιών επανακαθορίζεται ως εξής: 

Μετά τη συμπλήρωση ενός (1) έτους υπηρεσίας ή προϋπηρεσίας ίσο 
προς 10%. 

Μετά τη συμπλήρωση τριών (3) ετών υπηρεσίας ή προϋπηρεσίας ίσο 
προς 15%. 

Μετά τη συμπλήρωση έξι (6) ετών υπηρεσίας ή προϋπηρεσίας ίσο 
προς 20%. 

Μετά τη συμπλήρωση εννέα (9) ετών υπηρεσίας ή προϋπηρεσίας ίσο 
προς 25%. 

Μετά τη συμπλήρωση δώδεκα (12) ετών υπηρεσίας ή προϋπηρεσίας 
ίσο προς 30%. 

Μετά τη συμπλήρωση δεκαπέντε (15) ετών υπηρεσίας ή προϋπηρε¬ 
σίας ίσο προς 35%. 

Μετά τη συμπλήρωση δεκαοκτώ (18) ετών υπηρεσίας ή προϋπηρε¬ 
σίας ίσο προς 40%. 

Μετά τη συμπλήρωση εικοσιένα (21) ετών υπηρεσίας ή προϋπηρε¬ 
σίας ίσο προς 45%. 

Μετά τη συμπλήρωση εικοσιτεσσάρων (24) ετών υπηρεσίας ή προϋ¬ 
πηρεσίας ίσο προς 50%. 

Μετά τη συμπλήρωση εικοσιεπτά (27) ετών υπηρεσίας ή προϋπηρε¬ 
σίας ίσο προς 55%. 

Μετά τη συμπλήρωση τριάντα (30) ετών υπηρεσίας ή προϋπηρεσίας 
ίσο προς 60%. 

Άρθρο 7. 

Επίδομα Προϊσταμένου - Αναπλ. Προϊσταμένου 

Το χορηγούμενο επίδομα στους Προϊσταμένους και Αναπλ. Προϊστα¬ 
μένων των Εσωτερικών Υπηρεσιών, αναπροσαρμόζεται, στο ποσό των 
έξι χιλιάδων (6.000) δραχμών και τριών χιλιάδων (3.000) δραχμών 
αντίστοιχα. 

Άρθρο 8. 

ΑΔΕΙΑ ΤΟΚΕΤΟΥ 

α) Η συνολική άδεια τοκετού των γυναικών που απασχολούνται με 
σχέση εξηρτημένης εργασίας του ιδιωτικού δικαίου στους ΗΣΑΠ, ορίζε¬ 
ται σε δεκαπέντε (15) εβδομάδες από τις οποίες οι επτά (7) χορηγούνται 
υποχρεωτικά πριν από την πιθανή ημερομηνία τοκετού και οι υπόλοιπες 
οκτώ (8) μετά τον τοκετό. 

β) Σε περίπτωση που ο τοκετός θα πραγματοποιηθεί σε χρόνο προγε- 

νέστερο από αυτόν που είχε αρχικά πιθανολογηθεί το υπόλοιπο της 
άδειας χυοφορίας θα χορηγείται υποχρεωτικά μετά τον τοκετό ώστε να 
εξασφαλίζεται χρόνος συνολικής αδείας δεκαπέντε εβδομάδων. 

Άρθρο 9. 

Μέγιστο Όριο Αποζημίωσης 

α) Το ήδη καταβαλλόμενο κατά ανώτατο όριο ποσό αποζημίωσης εκ 
δραχμών 1.150.000 σε εκείνους των οποίων λύνεται η σχέση εργα¬ 
σίας, επανακαθορίζεται σε 1.600.000 Δρχ. 

β) Η διάταξη της προηγούμενης παραγράφου δεν δεσμεύει τα μέλη 
του Σωματείου να ζητήσουν δικαστικά ή με άλλο νόμιμο τρόπο, την 
εφαρμογή των διατάξεων των κανονισμών εργασίας που προβλέπουν 
μεγαλύτερη αποζημίωση. Επίσης η ρύθμιση αυτή υποχωρεί σε περί¬ 
πτωση που εκδοθούν ευνοϊκότερες διατάξεις νόμων, Υπουργικών Απο¬ 
φάσεων, Κανονιστικών Πράξεων ή εκδοθούν αμετάκλητες δικαστικές 
αποφάσεις με ευνοϊκότερες λύσεις στο θέμα αυτό. 

Άρθρο 10. 

Α.Τ.Α. 

Η Αυτόματη Τιμαριθμική Αναπροσαρμογή θα εξακολουθήσει να χο¬ 
ρηγείται για όσο χρόνο θα εξακολουθήσει να ισχύει η παρούσα με τον 


τρόπο που χορηγείται σήμερα και σύμφωνα με τις εκάστοτε ισχύουσες 
σχετικές διατάξεις και Συλλογικές Συμβάσεις. 

Άρθρο 11. 

Η ΑΕ ΗΣΑΠ αναλαμβάνει να καταβάλλει από την 1.1.1989 στο 
Ταμείο Συντάξεων Νομικών τις ασφαλιστικές εισφορές των Δικηγόρων 
της Εταιρείας και μέχρι του ποσού των εκατό χιλιάδων δραχμών 
(100.000) επί των εκάστοτε αποδοχών τους. 

Άρθρο 12. 

Γενική Ρήτρα 

Στα λοιπά θέματα, που δεν θίγονται από την παρούσα, εξακολουθούν 
να ισχύουν σε όλους τους σχετικούς ορισμούς και προβλέψεις τους, και 
σύμφωνα με τους όρους και τις προϋποθέσεις που αυτές ορίζουν οι από 
24.3.1981, 20.8.1981, 16.6.1982, 18.6.1982, 12.7.1982, 
10.10.1984, 27.6.1985, 15.12.1987 και 15.6.1988 Ε.Σ.Σ.Ε. και 
οι οικείες διατάξεις και γενικά ρυθμίσεις που διατηρήθηκαν σε ισχύ με 
τις παραπάνω Συλλογικές Συμβάσεις ή στις οποίες αυτές παραπέμπουν. 

Η Σ.Σ.Ε. να δημοσιευθεί στην Εφημερίδα της Κυβερνήσεως. 

Αθήνα, 27 Απριλίου 1989 

Ο ΥΦΥΠΟΥΡΓΟΣ 

Π. ΜΟΡΑΛΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




